## 7. évfolyam

Óraszám: 36 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A kommunikáció, a digitális írásbeliség fejlesztése | 2 |
| 2. Mondat a szövegben – az egyszerű mondat részei, az alá- és mellérendelő szószerkezetek, a szóösszetételek | 15 |
| 3. A magyar nyelv társadalmi és földrajzi változatai, ritkább szóalkotási módok – játékos feladatokkal | 14 |
| 4. Könyvtárhasználat | 1 |
| 5. Rendszerező ismétlés | 4 |
| *Összes óraszám:* | *36* |

*1. A kommunikáció, a digitális írásbeliség fejlesztése*

Óraszám: 2 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismerje a nonverbális kommunikáció jelentőségét, formáit;
* felismerje a médiahasználat alapvető szabályait

A témakör tanulása eredményeként a tanuló:

* képes formális és informális beszédhelyzetekben való viselkedésre
* tisztában van a megszólítások, magázódás, tegeződés, a kapcsolattartás formáival
* megismeri a gesztusok és viselkedés, gesztusok és kultúrkörök összefüggéseit
* belátja a médiafüggőség, a virtuális valóság veszélyeit
* megtanulja internetet, mint hiteles adatforrást kezelni

Fejlesztési feladatok és ismeretek

* A problémamegoldó gondolkodás fejlesztése
* A nyelvhasználati és a kommunikációs készség fejlesztése
* A kommunikáció nem nyelvi jeleinek alkalmazása mindennapi helyzetekben
* A kommunikációs zavar felismerése, néhány megismert korrekciós lehetőség alkalmazása
* A szövegértési készség fejlesztése
* A szóbeli kifejezőkészség fejlesztése
* Szerep- és drámajátékok gyakoroltatása
* Aktív részvétel különböző kommunikációs helyzetekben
* A közéleti megnyilatkozás alapjainak elsajátítása
* Az önálló véleményalkotás készségének fejlesztése
* Az önálló tanulási és ismeretszerzési képesség fejlesztése hagyományos és digitális források, eszközök használatával
* A tömeg- és digitális kommunikáció jellemzőinek megismerése
* A kommunikációs zavar felismerése, javítása
* Vita- és érvelési kultúra elsajátítása
* A közéleti beszédformák (felszólalás, hozzászólás, alkalmi beszéd) felismerése és alkalmazása

Fogalmak: tömegkommunikáció, kommunikációs zavar, vélemény, vita, érv, cáfolat, hozzászólás, felszólalás, alkalmi beszéd

Javasolt tevékenységek

* Hétköznapi életből vett szituációk kiemelése, tényezőkre bontása
* Konkrét jelenetek elemzése kommunikációs tényezők alapján
* Kommunikációs célok, funkciók felismertetése ismert kommunikációs jelenetekben.
* A hétköznapi kommunikációs emlékek felidézése, illemszabályok felmutatása, esetleges korrekció
* A kommunikáció tényezőinek verbális és nonverbális modelljének megismerése
* Az interneten található hivatalos szövegek tanulmányozása kommunikációelméleti eszközökkel

*2. Mondat a szövegben – az egyszerű mondat részei, az alá- és mellérendelő szószerkezetek, a szóösszetételek*

Óraszám: 15 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Fejlődik a nyelvi elemzőkészsége.
* Képes megfigyelni a nyelv változásait.
* Fejlődik a helyesírása.

A témakör tanulása eredményeként a tanuló:

* Képes felismerni az alá-és mellérendelő mondatok közötti különbségeket.
* Felismeri a jelzőket és a határozókat.
* Megtalálja egy mondatban az alanyt, az állítmányt és a tárgyat.

Fejlesztési feladatok és ismeretek

* A nyelv szerkezeti egységeinek és azok funkcióinak megismerése
* A mondatfajták azonosítása a közlési szándék szerint a beszélt és az írott nyelvben
* Egyszerű mondat típusainak felismerése, elemzése
* Az egyszerű mondat központozása
* Az összetett szavak helyesírásának alapvető szabályai
* A mellérendelő és az alárendelő szószerkezet fajtáinak megismerése, elemzése
* A mondatrészek megtanulása (alany, állítmány, tárgy, határozók [időhatározó, helyhatározó, részeshatározó, mód- és állapothatározó, ok-és célhatározó, eszköz- és társhatározó, állandó határozó]), jelző [minőségjelző, birtokos jelző, mennyiségjelző, értelmező]
* A szórend és a mondatjelentés kapcsolatának vizsgálata
* A szó elsődleges jelentésének, illetve a metaforikus jelentésnek elkülönítése, tudatos alkalmazása
* A főbb szóalkotási módok (szóösszetétel, szóképzés) ismerete
* Az összetett szavak alapvető helyesírási szabályainak elsajátítása
* Digitális és papíralapú iskolai helyesírási segédeszközök: szótárak és szabályzatok és helyesírási portálok önálló használata

Fogalmak: egyszerű szó, összetett szó, mondatrészek, szószerkezetek (alárendelő: alanyos, tárgyas, határozós, jelzős; mellérendelő: kapcsolatos, ellentétes, választó, magyarázó, következtető); szóösszetétel, szóképzés, szórend

Javasolt tevékenységek

* Gyakorlati feladatok megoldása

*3. A magyar nyelv társadalmi és földrajzi változatai, ritkább szóalkotási módok – játékos feladatokkal*

Óraszám: 14 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Bővebb szókinccsel rendelkezzen.
* Megismerkedjen a ritkább szóalkotási módokkal, illetve a nyelvek változataival.

A témakör tanulása eredményeként a tanuló:

* Különbséget tud tenni egyes nyelvek között.

Fejlesztési feladatok és ismeretek

* Az anyanyelv állandóságának és változásának tudatosítása
* A nyelv főbb változatainak megismertetése (köznyelv, irodalmi nyelv, csoportnyelvek)
* A nyelvek megjelenési formáinak ismerete
* A tanuló környezetében előforduló nyelvjárás néhány jellegzetességének megfigyelése
* A nyelvi tolerancia kialakítása, fejlesztése
* A tanuló környezetében előforduló nyelvváltozatok azonosítása
* Anyanyelv, idegen nyelv, nemzetiségi nyelv összevetése

Fogalmak: irodalmi nyelv, köznyelv, nyelvjárás, csoportnyelv, ifjúsági nyelv, jelnyelv

Javasolt tevékenységek

* A saját nyelvváltozatból ismert hangok eltéréseinek a megfigyelése a sztenderd változattól.
* Nyelvhasználatunk, a környezetünkben lévő nyelvváltozatok néhány jellemzőjének megfigyelése, megnevezése.

*4. Könyvtárhasználat*

Óraszám: 1 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Képes megadott szempontok alapján önálló gyűjtőmunkát végezni a könyvtárban és digitális felületeken

A témakör tanulása eredményeként a tanuló:

* Képes önálló adatgyűjtésre, jegyzet- és vázlatkészítésre különböző technikákkal

Fejlesztési feladatok és ismeretek

* A könyvtárak típusaival és jellemzőivel való ismerkedés
* Képzőművészeti gyűjtemények megismerése vezetéssel
* Részvétel múzeumpedagógiai és könyvtárismereti foglalkozáson, és az azt előkészítő osztálytermi órán
* Néhány sajtótermék szerkezetének, tartalmának áttekintése
* Megadott szempontok alapján reflexió megfogalmazása a múzeumban, színházban, könyvtárban szerzett tapasztalatokról

Fogalmak: szöveg, hagyományos szöveg, digitális szöveg, lineáris szöveg, nem lineáris szöveg

Javasolt tevékenységek

* Elméleti tananyag helyett gyakorlati feladatok: könyvtárak, múzeumok, kiállítások felkeresése, megtekintése
* A szövegek sajátosságainak megfigyeltetése, főbb fajtáinak tudatosítása: lineáris és nem lineáris, hagyományos és digitális szövegek
* Digitális és/vagy nyomtatott szótárak használata

*5. Rendszerező ismétlés*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Tisztában legyen a saját tanulási stratégiáival.

A témakör tanulása eredményeként a tanuló:

* Rendszerezni tudja tudását.

Fejlesztési feladatok és ismeretek

* A rendszerező képesség fejlesztése
* Az önálló tanulás fejlesztése
* A tanult nyelvészeti, kommunikációs, szövegértési és szövegalkotási ismeretek rendszerezése

Fogalmak: Az eddig tanult fogalmak ismétlése.

Javasolt tevékenységek

* A tanult hangtani, alaktani ismeretek megfigyeltetése és felismerése a szavakban
* A szófajok és mondatfajták megfigyeltetése és felismerése a szövegben
* A szókincs fejlesztése
* Az állandósult szókapcsolatok, a szólások, a közmondások, a szállóigék értelmezése
* A szóbeli és írásbeli fogalmazási készség fejlesztése
* Az olvasmány-feldolgozási stratégiák gyakoroltatása
* Reflektálás a szöveg tartalmára
* A szöveghű, értő szövegolvasás gyakoroltatása
* A hagyományos és a digitális írás fejlesztése
* Kreatív írásgyakorlatok alkalmazása
* A helyesírási készség fejlesztése
* A mérlegelő gondolkodás fejlesztése
* A megtanult szövegtípusok jellemzőinek felismerése és alkalmazása
* Helyesírási, nyelvhelyességi szabályoknak és a szövegtípusoknak megfelelő hagyományos és digitális szövegszerkesztési szabályok átismétlése